“Ek het nog altyd daarvan gedroom om eendag só ’n konsert te doen. Die vriende wat saam my optree is mense vir wie ek soveel respek het, en legendes is in die musiekbedryf,” vertel Snotkop oor dié konsert, wat ’n mengsel van pop, rap en dansmusiek gaan bevat.
Kurt Darren is die koning van sokkie en spog met treffers soos Meisie Meisie, Staan Op en Laat Die Dansvloer Brand. Hy het ook verskeie musiekpryse op sy kerfstok.
Early B se album, Aangename Kennis, het land aan die brand met treffers soos Ben Ten en Potte. Sy energie op die verhoog is onblusbaar. Benewens al die musiek is daar ook heerlike pryse op die spel vir konsertgangers, maar hieroor wil Snotkop nie veel verklap nie… As jy nog nie kaartjies vir die konsert het nie, moedig Snotkop graag aan met dié boodskap: “Dis op ’n Sondag, so bring vir ma, pa, ouma, oupa, boetie, sussie en maak ’n uitstappie daarvan. Dit gaan ’n show vir die hele familie wees!”